Docrates Syöpäsairaala sijaitsee Jätkäsaaressa kanavan varrella. Jokaisesta erikoislääkärin huoneesta on merinäköala.
**Docrates Syöpäsairaala** on Helsingissä toimiva Pohjoismaiden ensimmäinen viiveettömään ja yksilölliseen syövänhoitoon erikoistunut yksityinen sairaala. Docrates Oy perustettiin vuonna 2006, ja sairaala aloitti toimintansa Eiran sairaalan tiloissa syksyllä 2007. Sairaala muutti 2009 Jätkäsaareen omiin tiloihin. Sairaalan liiketoimintaan kuuluu muun muassa syövän diagnostiikkaa, lääkehoidot, sädehoidot, isotooppihoidot ja terveys- ja hyvinvointipalvelut. Sairaalassa on oma laboratorio ja vuodeosasto. Syöpäleikkaukset tehdään kumppanisairaaloissa. 

Docrates osallistuu kliinisiin lääketutkimuksiin ja uusien hoitomenetelmien testaukseen ja kehittämiseen. Vuonna 2023 Docrates Syöpäsairaalan lääkehoidon ylilääkäri Tuomo Alanko valittiin vuoden tutkijaksi.

Perustajat ja historia
----------------------

Docrates Oy:n perustivat vuonna 2006 fyysikko Pekka Aalto, lääkäri Timo Joensuu ja fyysikko Harri Puurunen.

*Pekka Aalto* (s. 1945) on osallistunut kudosta säästävän täsmäsädehoidon kehittämiseen ja toiminut yrittäjänä ja liikkeenjohtajana sädehoitoteknologian alalla.

Kliinisen onkologian dosentti, professori Timo Joensuu (s. 1959) on lääkärinä ja tutkijana erikoistunut syöpätauteihin sekä sädehoitoon. Hän toimi Docrates Syöpäsairaalan johtavana ylilääkärinä useita vuosia ja toimii edelleen vuonna 2023 Syöpätautien ja sädehoidon erikoislääkärinä,
LT, kliinisen onkologian dosenttina ja professorina. Vuodesta 2014 lähtien sairaalan johtavana ylilääkärinä toimi syöpätautien ja sädehoidon erikoislääkäri, dosentti Tom Wiklund, joka siirtyi tehtävään Pfizerin Suomen lääketieteellisen johtajan paikalta. 

Harri Puurunen (s. 1959) on fyysikkona vastannut tuotekehitysprojekteista Aallon johtamassa Dosetekissa sekä toiminut Tekesissä teknologiajohtajana ja rahoitusjohtajana. Puurunen oli Docrateksen toimitusjohtaja 2006–2010 ja 2011–2012 ja on sen jälkeen toiminut sairaalan talous- ja kehitysjohtajana.

Johto ja toimitusjohtaja
------------------------

Vuosina 2010–2011 toimitusjohtajana oli Marco Hautalahti. Toimitusjohtajaksi nimitettiin 2012 Siv Schalin, joka oli aikaisemmin GE Healthcaren Suomen yhtiön toimitusjohtaja. Schalinin jälkeen vuonna 2017 toimitusjohtajana aloitti Ilpo Tolonen, joka siirtyi Docrateelle lääkeyhtiö MSD:ltä Suomen ja Baltian toimitusjohtajan tehtävästä. Tammikuussa 2021 sairaalan johtavana ylilääkärinä aloitti syöpätautien erikoislääkäri Juha Kononen. Kansainvälistä tutkimus- ja tuotekehitystyötä tehnyt Kononen siirtyi Docrateelle vuonna 2019 Keski-Suomen keskussairaalasta.

Docrates Syöpäsairaalan hallituksen puheenjohtajana on toiminut oikeustieteen kandidaatti Kirsi Komi vuodesta 2021. Hän on toiminut pohjoismaisissa pörssiyhtiössä, valtionyhtiössä sekä yksityisessä yhtiössä hallituksen jäsenenä, varapuheenjohtajana ja puheenjohtajana. Docrateksen hallituksen muita jäseniä vuonna 2023 olivat Validian toimitusjohtaja Laura Räty, HUS:in entinen toimitusjohtaja ja lääketieteen tohtori, sisätautien erikoislääkäri, Helsingin yliopiston dosentti professori Juha Tuominen, Aavan toimitusjohtaja Antti Aho ja Miia Porkkala.

Sairaalan vakinaiseen lääkärikuntaan vuonna 2023 kuuluvat reilut kaksikymmentä erikoislääkäriä, muun muassa johtava ylilääkäri Juha Kononen,  sädehoidon ylilääkäri Timo Joensuu, lääkehoidon ylilääkäri Tuomo Alanko, isotooppiylilääkäri Jukka Kemppainen sekä radiologian ylilääkäri Merja Raade. Yhtiö työllistää noin 100 terveydenhuollon ammattilaista, lääkäreitä ja muita syövän hoidon asiantuntijoita. Sairaala on yksi Suomen innostavimmista työpaikoista viitenä vuonna peräkkäin 2018–2023.

Omistajat
---------

Docrates on kokonaan suomalaisessa omistuksessa oleva yritys, jonka suurin osakkeenomistaja on Aho Groupiin kuuluva Aava Terveyspalvelut Oy. Muina omistajina perustajien lisäksi on Docrateksen henkilökuntaa, suomalaisia yksityishenkilöitä sekä suomalaisia perheyrityksiä. Docrateelle on myönnetty Suomalaisen Työn Liiton Avainlipputunnus vuonna 2020.

Suomalaiset ja kansainväliset potilaat
--------------------------------------

Potilaskäyntejä on Docrates Syöpäsairaalassa on 15 000 vuodessa. Syöpähoitoja maksetaan Docrateella entistä enemmän myös vakuutusten turvin ja syöpäsairaalassa vakuutuspotilaiden määrä on kolminkertaistunut viidessä vuodessa (2022). 

Neljäsosa potilaista tulee ulkomailta, yli 60 eri maasta. 

Kansainväliset potilaat tulevat useimmin eturauhas- tai rintasyöpähoitoihin mm. Ruotsista, Norjasta, Baltian maista, Englannista, Yhdysvalloista, Tanskasta, Sveitsistä, Portugalista, Espanjasta, Belgiasta ja Ranskasta vuonna 2022. Aiemmin potilaita tuli myös Venäjältä, mutta korona vähensi venäläisten terveysturismimatkailijoiden määrää Docrateella  ja vuonna 2022 Suomen valtio rajoitti venäläisten potilaiden pääsyä Suomeen vuonna 2022.  
 Kansainvälisten potilaiden valinnanvapaus hoitopaikan suhteen on kasvanut EU:n potilasdirektiivin myötä ja potilaat hakeutuvat Suomeen, koska diagnostiikka ja kohdennetut hoitomenetelmät ovat laajat Docrateella. 

### Syöpäsairaalan tilat

Docrateksen syövän hoitoon rakennettu sijaintikiinteistö Saukonpaadenrannassa on osa Länsisataman aluerakentamisprojektia Jätkäsaaressa. Siinä toimii myös sairaalan yhteistyöyrityksiä.

Docrates Syöpäsairaala kehittää sairaalaa jatkuvasti. Sairaalassa toteutettiin mittava remontti laitekannan uusimisineen vuosina 2019–2020. Tuolloin uusittiin sairaalan sädehoitolaitteisto, PET-TT-kamera sekä MRI- että mammografialaitteistot. Sairaala laajensi tiloja vuonna 2023 kolmannen kerroksen C-siipeen. Laajennusosaan rakennettiin lisää tilaa diagnostiikalle, tiloja sairaalan omaan patologiaan ja suolistosyöpiin liittyvään skopiatoimintaan.

Hoito- ja tutkimusmenetelmien pioneeri
--------------------------------------

Docrates Syöpäsairaalan ylilääkäri, dosentti Timo Joensuu, työskenteli 15 vuotta HYKS:n syöpätautien klinikalla. Aaltoon hän tutustui 1995. Joensuu otti ensimmäisenä sädehoitolääkärinä pohjoismaissa käyttöön IMRT:n (intensiteettimuokattu sädehoito). Kasvaimeen kohdistetaan täsmällisesti tuhoava annos, mutta ympäröivät kudokset suojellaan. Jo ennen sitä oli kehitetty stereotaktinen hoito, jossa hoito kohdistetaan kolmiulotteisesti tietokone- ja magneettikuvauksen avulla. IMRT:n ja stereotaktisen hoidon synteesinä on edelleen Suomessa kehitetty VMAT Rapid Arc -menetelmä, joka nopeuttaa hoitoa. Docrates Syöpäsairaala otti ensimmäisenä Suomessa käyttöön VMAT Rapid Arc -tekniikan eturauhassyövän sädehoidossa.  

Syövän sädehoidossa uutta teknologiaa edustaa kudoksensisäinen, ns. HDR (High Dose Rate) -brakyhoito, jonka edeltäjää LDR (Low Dose Rate) -brakyhoitoa Docrateksen urologian ylilääkäri Martti Ala-Opas käytti ensimmäisenä Suomessa eturauhassyövän hoidossa. Tällä hetkellä Docrateella on Suomen pisin ja laajin kokemus eturauhassyövän hoidosta HDR-braky-menetelmällä. Uudet sädehoitomenetelmät mahdollistavat paremmin kohdistettuja, entistä suurempia sädeannoksia ja näin entistä parempia syövän hoitotuloksia vähemmillä sivuvaikutuksilla. 

Docrates syöpäsairaala on edelläkävijä syövän diagnostiikassa. Eturauhassyövän diagnostiikassa MRI-tutkimus otettiin käyttöön jo vuonna 2006, ja sairaalassa on myös käytössään poikkeuksellisen laaja valikoima erilaisia merkkiaineita PET-TT-kuvauksia varten.  Docrates otti huhtikuussa 2023 käyttöön nestebiopsiatestin, jolla voi voi paljastaa syövän mahdollisen uusiutumisen ja syöpähoitojen jälkeisen jäännöstaudin ennen perinteisiä menetelmiä.   

Alkuvuonna 2023 Docrates tutki levinnyttä kastraatioresistenttiä eturauhassyöpää sairastavien potilaiden 177Lu-PSMA-hoitojen tehokkuutta, neljän viikon hoitovälillä isotooppiylilääkäri Jukka Kemppaisen vetämänä. Tutkimukseen osallistui 62 potilasta Docrateelta, jotka olivat saaneet hoidon vuosina 2017–2019 177Lu-PSMA-617-radiolääkkeellä. Tutkimus osoitti tuloksen, että neljän viikon hoitosykli on turvallinen potilaille. Hoitotulokset olivat hyvät.

Lähteet
-------

1. 1 2 3 4 5 6 7   Docrates Oy *Vainu.io*. Viitattu 3.2.2023.
2. 1 2 3  Docrates Syöpäsairaalan historia *Docrates*. Viitattu 3.2.2023.
3. ↑   Docrates teki huipputulokset *Mediuutiset*. Viitattu 31.10.2023.
4. ↑   Uusisuomi, Näin julkisen puolen hoitokriisi näkyy karusti todellisuudessa *Uusisuomi verkkolehti 14.5.2023*. Viitattu 31.10.2023.
5. ↑   Vuoden tutkijaksi valittiin lääkehoidon ylilääkäri Docrates Syöpäsairaalasta *Mediuutiset*. Viitattu 31.10.2023.
6. ↑  Cancer Patients in Finland Gain Access to Advanced RapidArc Radiotherapy Treatments *newsroom.varian.com*.  14.12.2009.  Arkistoitu 28.8.2016. Viitattu 25.8.2016. English
7. ↑  Yksityinen syöpäsairaala nappasi toimitusjohtajan jättiyritykseltä (Tilaajille) *Kauppalehti*.  15.2.2012. Viitattu 3.2.2023.
8. ↑  Docrates laittaa ison vaihteen päälle - "Pystymme hoitamaan nykyisillä kustannuksilla suuremman potilasvolyymin" *kauppalehti.fi*.  3.4.2017. Viitattu 27.6.2017.
9. ↑   Talouselämä: "Docrateelle on Suomessa tarve" – Husin ex-johtaja Juha Tuominen aloitti yksityisen syöpäsairaalan hallituksessa *talouselama.fi*.  41/2021. Viitattu 27.6.2017.
10. ↑   Mediatiedote: Docrates Syöpäsairaalan hallitukseen kaksi uutta jäsentä – ex-ministeri Laura Räty ja Miia Porkkala vannovat vakaan kasvun nimeen *docrates.com*.  21.6.2021. Viitattu 1.11.2023.
11. ↑   Mediuutiset, Docrateksen ylilääkäri Juha Kononen: Syöpäsairaiden hoidon rinnakkaisuudessa parannettavaa – "Näin potilas ei jäisi tyhjän päälle" *mediuutiset.fi*.  6.7.2021. Viitattu 1.11.2023.
12. ↑   Verkkotiedote Docrates Syöpäsairaala *docrates.com*.  3.2.2023. Viitattu 31.10.2023.
13. ↑   Suomalaisen Työn Liiton tiedote, Docrates Syöpäsairaalalle on myönnetty Avainlippu-tunnus *suomalainentyo.fi*.  9.12.2020. Viitattu 31.10.2023.
14. ↑   Kotimaa, terveys: Syöpä­hoitonsa vakuutuksella maksavien määrä kasvaa kovaa vauhtia: Kymppi­tonnilla pääsee vasta alkuun *Helsingin Sanomat näköislehti 9.3.2023*. Viitattu 31.10.2023.
15. ↑   Docrates Syöpäsairaalan tulostiedote 2022: Yhä useammat syöpäpotilaat hakeutuivat tutkimuksiin ja hoitoihin yksityiseen syöpäsairaalaan – Docrates Syöpäsairaalan vuoden 2022 katsaus julkaistiin *Verkkotiedote 3.2.2023*. Viitattu 31.10.2023.
16. ↑   Opinnäytetyö, Metropolia: Terveysmatkailu lähikontaktista etä-vastaanottoon – asiakaskokemus Suomen Syöpäsairaala Docrateen MyDocrates palvelusta, Pia-Riitta Ralli *Opinnäytetyö, pdf 19.5.2023*. Viitattu 31.10.2023.
17. ↑   Venäläisten terveysturismi Suomeen elpyy koronakatkon jälkeen – "Venäjällä potilaat elävät lotto-olosuhteissa" *Helsingin Sanomat 20.10.2020*. Viitattu 31.10.2023.
18. ↑   Suomi rajoittaa voimakkaasti venäläisten matkustamista turismitarkoituksessa Suomeen valtioneuvoston periaatepäätöksellä *Valtioneuvoston tiedote 29.9.2022*. Viitattu 31.10.2023.
19. ↑   Rajavartiolaitos: Venäjän kansalaisten maahantulon rajoitukset 10.7.2023 *Rajavartiolaitos, verkkotiedote 10.7.2023*. Viitattu 31.10.2023.
20. ↑   ePressi Docrates Syöpäsairaalan tiedote: Yhä useampi hakeutuu Suomeen syöpähoitoihin: Docrates Syöpäsairaalassa hoidettiin kansainvälisiä potilaita yli 40 maasta vuonna 2022 *Verkkotiedote 3.2.2023*. Viitattu 31.10.2023.
21. ↑  Syöpäklinikka Docrates *Projektiuutiset*.  Arkistoitu 9.9.2012.
22. ↑   Docrates Syöpäsairaalan tiedote: Docrates Syöpäsairaala laajentaa sairaalaa Helsingissä 31.5.2023 *Verkkotiedote*. Viitattu 31.10.2023.
23. ↑   Potilaslehti, artikkeli Eturauhassyövän diagnosointi *Potilaslehti*. Viitattu 31.10.2023.
24. ↑   [hhttps://www.docrates.com/visionaari-kaikkien-syopaan-sairastuneiden-asialla/ Visionääri kaikkien syöpään sairastuneiden asialla, Timo Joensuu Docrateesta] *Tiedote Docrates Syöpäsairaala 15.10.2019*. Viitattu 31.10.2023.
25. ↑   Uudenlainen nestebiopsia "näkee verestä syövän siemeniä" – miksei julkinen terveydenhuolto hyödynnä sitä? *MTVuutiset uutinen*. Viitattu 31.10.2023.
26. ↑   Docrates Syöpäsairaala täyttää 15 vuotta – Askeleen edellä syöpää, historia ja askeleita *Verkkosivu*. Viitattu 31.10.2023.
27. ↑   Läpimurtoja syövänhoidossa: Uusiutuva syöpä voidaan paljastaa ennen kuin se ehtii painaa kaasun pohjaan *Verkkosivu*. Viitattu 31.10.2023.
28. ↑   Eturauhassyövän kehittyvä sädehoito, lääketieteellinen aikakauskirja *Duodecim*. Viitattu 31.10.2023.
29. ↑   Nopeasti leviävä syöpä meni ohi useilta lääkäreiltä: Nyt Sanna Stranden-Johansson pelkää kuolevansa, nyt hän on ollut yhteydessä Docrates Syöpäsairaalaan *Helsingin Sanomat, artikkeli, kirjoittaja Essi Myllyoja 18.8.2023*. Viitattu 1.11.2023.
30. ↑   Kolumni: Satasien säästö syöpä­geenien kartoituksessa voi olla päätös elämästä ja kuolemasta. Kaikkia syöpäpotilaiden hoitomahdollisuuksia ei aina edes selvitetä julkisessa terveydenhuollossa, kirjoittaa uutispäällikkö Riika Kuuskoski. *Ilta-Sanomat, Kolumni toimittaja, Riika Kuuskoski, 8.6.2023*. Viitattu 1.11.2023.
31. ↑   Single Center Experience with a 4-Week 177Lu-PSMA-617 Treatment Interval in Patients with Metastatic Castration-Resistant Prostate Cancer *Tieteellinen artikkeli, pdf*. Viitattu 31.10.2023.
32. ↑   Sisäinen sädehoito on tehokas hoitomuoto levinneeseen eturauhassyöpään *Docrates Syöpäsairaala, mediatiedote 14.3.2023*. Viitattu 31.10.2023.

Aiheesta muualla
----------------

* Docrates Sairaalan kotisivut
* Consti: Docarates Syöpäsairaalalle uusia kodikkaita sairaalatiloja Helsingin Jätkäsaareen, tiedote, 30.6.2020